钦定古今图书集成/理学汇编/学行典/第087卷 > 《傅幼学字说》宋·濂
## 钦定古今图书集成/理学汇编/学行典/第087卷 > 《傅幼学字说》宋·濂

四明傅君，其名曰行，而字曰《幼学》。问其字之说于余，
余告之曰：“子学后世之学欤？将三代之学也？后世之
学士，有以理财为学者矣，有以听讼为学者矣，有以
治兵为学者矣，有以文章为学者矣，有以训诂为学
者矣，然皆非所谓学也。夫辨章析句，剔抉细碎，若马、
郑之流，训诂之学也；研精极深，融理放辞，若柳、刘之
类，文章之学也；贵变务奇，奋智鼓勇，若孙、吴、曹操，治
兵之学也；以察为明，以刻为公，若商鞅、韩非，听讼之
学也；箕敛口税，不遗毫厘，若桑弘羊之徒，理财之学
也。是皆得一而遗十，或不适于用，或用之而不足以
致治，故君子弗贵焉。且夫圣人之所学者，大可参乎
天地，而小不遗乎事物，妙可以赞化”机而近不离乎
云为，其本仁义，其具礼乐政教，其说存乎《经》，而学之
存乎人，人皆知学之而不能行之者，惑于后世之学
故也。后世之学，譬犹稊稗然，艺之易成，而获之不可
以食，食必有霍乱泄呕之疾，人悦其《易》而不顾疾之
在后，不亦惑乎？圣人之道犹粟菽也，用之于身则气
充而体安；用之于家“则家裕国，用之则治天下，用之
则庶物育”，而后世未尝大行者，或有其人而无其时，
或遇其时而不能尽其才，通患然也。幼学材敏而色
和，志笃而有容，庶乎学圣人之道者矣。而又生乎今
之世，其殆将有合乎！夫不学道而妄行者，无责也；学
道而不以行者，自贼其心也；得乎君而不以斯道事
之者，欺其上者也，是恒人之所不敢为，况《幼学》之名
若字，出于父师之训者乎？幼学益自勉焉，他日佐朝
廷，有以经术致治者，吾知必幼学也夫。